CELEX: 32014R0050
Language: sl
Date: 2014-01-20 00:00:00
Title: Izvedbena uredba Komisije (EU) št. 50/2014 z dne 20. januarja 2014 o spremembi Izvedbene uredbe (EU) št. 170/2013 o prehodnih ukrepih v sektorju sladkorja zaradi pristopa Hrvaške

21.1.2014   
            
            
               SL
            
            
               Uradni list Evropske unije
            
            
               L 16/11
            
         
      IZVEDBENA UREDBA KOMISIJE (EU) št. 50/2014
   z dne 20. januarja 2014
   o spremembi Izvedbene uredbe (EU) št. 170/2013 o prehodnih ukrepih v sektorju sladkorja zaradi pristopa Hrvaške
   EVROPSKA KOMISIJA JE –
   ob upoštevanju Pogodbe o pristopu Republike Hrvaške,
   ob upoštevanju Akta o pristopu Republike Hrvaške in zlasti členov 41 in 16 Akta v povezavi s točko 4 oddelka 3(a) Priloge IV k Aktu,
   ob upoštevanju naslednjega:
   
               (1)
            
            
               Izvedbena uredba Komisije (EU) št. 170/2013 (1) določa prehodne ukrepe v sektorju sladkorja zaradi pristopa Hrvaške k Uniji. Oddelek 2 poglavja II navedene uredbe se nanaša na določitev in izločitev presežnih količin sladkorja na Hrvaškem na dan njenega pristopa. Določa zlasti roke za določitev presežnih količin sladkorja, njihovo izločitev in predložitev dokazil identificiranih izvajalcev na Hrvaškem o izločitvi. Določa tudi referenčna obdobja, ki se uporabijo pri izračunu zneska, ki se zaračuna Hrvaški, če presežne količine niso izločene.
            
         
               (2)
            
            
               Zaradi časa, potrebnega za temeljito analizo podatkov, ki jih je sporočila Hrvaška, in za razpravo z navedeno državo članico ter da se zagotovi pravilna uporaba oddelka 2 poglavja II Izvedbene Uredbe (EU) št. 170/2013, je treba podaljšati roke, ki so določeni v navedeni izvedbeni uredbi, kar zadeva določitev presežnih količin sladkorja.
            
         
               (3)
            
            
               Izvedbeno uredbo (EU) št. 170/2013 bi bilo zato treba ustrezno spremeniti.
            
         
               (4)
            
            
               Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Izvedbena uredba (EU) št. 170/2013 se spremeni:
   
               1.
            
            
               v členu 7(1) se datum „31. januarja 2014“ nadomesti z datumom „30. septembra 2014“;
            
         
               2.
            
            
               v členu 9(1) se datum „31. oktobra 2014“ nadomesti z datumom „30. junija 2015“;
            
         
               3.
            
            
               člen 10 se spremeni:
               
                           (a)
                        
                        
                           datum „31. oktobra 2014“ se nadomesti z datumom „30. junija 2015“;
                        
                     
                           (b)
                        
                        
                           datum „30. junija 2015“ se nadomesti z datumom „29. februarja 2016“;
                        
                     
         
               4.
            
            
               člen 11 se spremeni:
               
                           (a)
                        
                        
                           v odstavku 1 se datum „31. januarja 2015“ nadomesti z datumom „30. septembra 2015“;
                        
                     
                           (b)
                        
                        
                           v četrtem pododstavku odstavka 2 se datum „31. oktobra 2014“ nadomesti z datumom „30. junija 2015“;
                        
                     
         
               5.
            
            
               člen 12 se spremeni:
               
                           (a)
                        
                        
                           v odstavku 1 se datum „28. februarja 2015“ nadomesti z datumom „31. oktobra 2015“;
                        
                     
                           (b)
                        
                        
                           odstavek 2 se spremeni:
                           
                                       (i)
                                    
                                    
                                       v prvem pododstavku se datum „31. oktobra 2014“ nadomesti z datumom „30. junija 2015“;
                                    
                                 
                                       (ii)
                                    
                                    
                                       v drugem pododstavku se datum „30. junija 2015“ nadomesti z datumom „29. februarja 2016“;
                                    
                                 
                                       (iii)
                                    
                                    
                                       v tretjem pododstavku se datum „30. aprila 2015“ nadomesti z datumom „31. decembra 2015“.
                                    
                                 
                     
         Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. januarja 2014
      
         
            Za Komisijo
         
         
            Predsednik
         
         José Manuel BARROSO
         
      
   
   
      (1)  Izvedbena uredba Komisije (EU) št. 170/2013 z dne 25. februarja 2013 o prehodnih ukrepih v sektorju sladkorja zaradi pristopa Hrvaške (UL L 55, 27.2.2013, str. 1).